

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 021-05/21-01/06

URBROJ: 2178/12-03-21-01

Velika Kopanica, 14. rujna 2021. godine.

**Z A P I S N I K**

**sa 4. sjednice Općinskog vijeća**

**Općine Velika Kopanica**

 Na 4. sjednici Općinskog vijeća Općine Velika Kopanica održanoj dana 14. rujna 2021.g u Općinskoj vijećnici, Vladimira Nazora 1, Velika Kopanica s početkom u 20 sati, bilo je prisutno 11 od 13 izabranih Vijećnika Općinskog vijeća Općine Velika Kopanica.

Nazočni vijećnici: Blaž Šokčević, Tomislav Jagić, Marina Jularić, Ivan Antolović, Darko Relota, Patricija Kurtušić, Maja Crnolatac, Krunoslav Zdunić, Ana Radičević, Robert Matasović i Terezija Zrakić

Odsutni vijećnici: Miroslav Matić i Tomislav Matasović

Ostali prisutni: Ivan Meteš – načelnik, Marija Lolić – pročelnica,

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:00 h i pozdravio sve prisutne te konstatirao kvorum.

Predsjednik iznosi da predlaže nadopunu Dnevnog reda sukladno članku 58. Poslovnika:

7. točka Dnevnog reda dodaje se i glasi:

„Suglasnost na promjenu poslovne banke“.

Predsjednik daje riječ načelniku kao ovlaštenom predlagatelju dopune dnevnog reda da obrazloži nadopunu. Načelnik pozdravlja prisutne. Navodi da pregovara s Hrvatskom poštanskom bankom duže vrijeme oko prebacivanja računa, da su poslali pogodnosti koje bi imali tim prelaskom te da će se tim prelaskom zadržati poslovnica pošte u Općini, u kojoj će se moći obaviti i bankarski poslovi. Načelnik napominje da on tu promjenu može obaviti i bez Vijeća, ali bi svakako htio dobiti suglasnost Vijeća zbog važnosti promjene.

Predsjednik daje na glasanje nadopunu Dnevnog reda.

Javnim glasovanjem je nadopuna jednoglasno usvojena (11 glasova ZA).

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 3. sjednice Općinskog vijeća Općine Velika Kopanica;
2. Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1 do 30.6.2021. godine;
3. Izvješće o radu načelnika Općine Velika Kopanica za razdoblje siječanj – lipanj 2021. godine i Prijedlog Zaključka o prihvaćanju Izvješća;
4. Prijedlog Odluke o osnivanju Dječjeg vrtića „Vila Zvončica“;
5. Prijedlog Odluke o izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica;
6. Pavao Kljajić – zamolba;
7. Suglasnost na promjenu poslovne banke
8. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (11 glasova ZA).

**TOČKA 1:** **Verifikacija Zapisnika s 3. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Zapisnik s 3. sjednice Općinskog vijeća Općine Velika Kopanica je javnim glasovanjem jednoglasno usvojen (11 glasova ZA).

**TOČKA 2: Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1 do 30.6.2021. godine**

Predsjednik otvara 2. točku dnevnog reda i daje riječ načelniku.

Načelnik navodi da su Polugodišnjim obračunom Proračuna Općine Velika Kopanica za razdoblje 1.1.-30.6.2021. godine utvrđeni su ostvareni prihodi i primici u iznosu od 4.926.069,01 kn, a rashodi i izdaci u iznosu od 5.606.362,03 kn. Stanje žiro-računa na dan 1.1.2021.godine bilo je 1.446.845,85 kn, a na dan 30.6.2021. godine 1.113.068,83 kn. Općina u izvještajnom razdoblju nije vodila blagajnu i nije primala ni davala zajmove. Objašnjava da je za najveća potraživanja koja se odnose na zakup poljoprivrednog zemljišta su u velikom dijelu i plaćena, poljoprivrednici plaćaju zakup od privih prihoda, a to su prodaja pšenice. Načelnik dalje navodi da potraživanja od komunalne naknade odnose preko 400.000,00 kn na dugovanja IGH koji je otišao u stečaj, a na toj naplati se radi. Navodi da je većina utrošenih sredstava potrošena za realizaciju projekata koje će predstaviti kroz svoje Izvješće u sljedećoj točki dnevnog reda.

Vijećnik Matasović pita za potraživanja koja se odnose na zakup poljoprivrednog zemljišta, što piše u ugovorima o zakupu, kada je dospijeće. Načelnik odgovara da je dospijeće 30.6. i da bi do tada trebali svi podmirit svoje obveze, međutim, većina poljoprivrednika plati zakup u 8. i 9. mjesecu kada dobiju prve novce.

Vijećnik Matasović pita za potraživanja komunalne naknade i vodne naknade, na što se odnose ti iznosi. Načelnik odgovara da se to odnosi na potraživanja koja su dospjela s 30.6. Objašnjava da Općina prikuplja prihode za Hrvatske vode i da se od tih 447.000,00 kn, samo 10% odnosi na općinske prihode.

Vijećnik Matasović dalje pita za rashode za stručno usavršavanje u iznosu od 77.000,00 kn, za intelektualne usluge za koje je utrošeno 147.000,00 kn te za rashode za zaposlene u iznosu od 1.152.000,00 kn zbog ograničenja iz Zakona o plaćama u lokalnoj i područnoj (regionalnoj) samoupravi da masa sredstava za plaće zaposlenih ne smije iznositi više od 20% prihoda poslovanja jls ostvarenih u prošloj godini. Načelnik odgovara da se iznos od 77.000 kn odnosi na edukaciju zaposlenica na projektu DONA koje su osposobljene za uzgajivačice, sakupljačice i prerađivačice začinskog i ljekovitog bilja. Iznos za intelektualne usluge odnosi se na geodetske usluge, usluge projektanata, vanjsko računovodstvo. Načelnik tvrdi da što se tiče mase za plaću, sigurno ne prelazimo 20% i da su u toj masi vjerojatno uračunate i plaće zaposlenih na javnim radovima.

Vijećnik Matasović traži da dobije pismeni odgovor za pitanje plaća i prihoda koji ulaze u masu plaća, prelazi li se prag od 20% iz Zakona o plaćama. Načelnik odgovara da će dobiti pisani odgovor.

Kako nema više pitanja i komentara, Predsjednik daje ovu točku dnevnog reda na glasanje.

Polugodišnje izvješće o izvršenju Proračuna Općine Velika Kopanica za razdoblje od 1.1 do 30.6.2021. godine je javnim glasovanjem usvojeno s 9 glasova ZA i 2 glasa PROTIV.

**TOČKA 3: Izvješće o radu načelnika Općine Velika Kopanica za razdoblje siječanj – lipanj 2021. godine i Prijedlog Zaključka o prihvaćanju Izvješća**

Predsjednik otvara 3. točku dnevnog reda i daje načelniku.

Načelnik podnosi svoje Izvješće za razdoblje siječanj-lipanj 2021. godine.

Načelnik navodi ukratko što je radio u prvih 6. mjeseci 2021. godine, što je odrađeno na području obrazovanja, društvenih djelatnosti, kulture i sporta, navodi demografske mjere koje su provođene u Općini, što je učinjeno u području socijalne skrbi i zdravstva, vatrogastva i civilne zaštite, poljoprivrede te koji su realizirani projekti u izvještajnom razdoblju.

Vijećnik Matasović navodi da se neki projekti pišu više godina i da se javio zato što mi nije jasno što je načelnik mislio u dijelu Izvješća koji se odnosi na poljoprivredu te čita taj dio Izvješća. Načelnik odgovara da je Općina odgovorna za raspolaganje poljoprivrednim zemljištem i da se radi sve što je navedeno u Izvješću.

Vijećnik Matasović dalje navodi da mu nije jasno zašto se ponavljaju razni projekti i da mu je to tužno. Načelnik odgovara da bi bilo super kada bi se projekti mogli realizirati u jednoj godini ili u 6 mjeseci ili u mjesec dana. Navodi kako se projektna dokumentacija za cestu u Gorjancima pripremala 2 godine. Projekti ovise i o financijskim mogućnostima Općine.

Vijećnik Matasović komentira za projekt DONA. Načelnik odgovara da je naveo da je projekt završen, on je trajao do 6.mjeseca i u izvještajnom razdoblju je pripremljena dokumentacija za novi natječaj. Taj projekt je trajao 2 godine i da traje i u sljedećem izvještajnom razdoblju, ponovno bi ga spomenu u Izvješću zato što traje i da ne vidi tu ništa sporno.

Vijećnik Šokčević navodi da želi odgovoriti Vijećniku Matasoviću na pitanja oko poljoprivrednog zemljišta. Odgovara da su se u protekle 4. godine ispravljale krive Drine od prije 15 godina.

Kako nema više pitanja i komentara, Predsjednik daje ovu točku dnevnog reda na glasanje.

Izvješće o radu načelnika Općine Velika Kopanica za razdoblje siječanj – lipanj 2021. godine i Zaključak o prihvaćanju Izvješća su javnim glasovanjem usvojeni s 9 glasova ZA, 1 glasom PROTIV i 1 glasom SUZDRŽANIM.

**TOČKA 4: Prijedlog Odluke o osnivanju Dječjeg vrtića „Vila Zvončica“**

Predsjednik otvara 4. točku dnevnog reda i daje riječ načelniku.

Načelnik navodi da je riječ o još jednom projektu koji se proteže kroz 2 godine i da ćemo ga uskoro završiti. Odluka je bila donesena u prošlom sazivu, međutim iz Ministarstva su stigle upute kako je potrebno izmijeniti tu odluku. Objašnjava da je Općina u prosincu 2020. godine osnovala zajednički dječji vrtić s Općinama Donji Andrijevci, Oprisavci i Trnava. Zajedničkim dječjim vrtićem će se smanjiti administrativni troškovi održavanja dječjeg vrtića. Ovom Odlukom se mijenjaju sitne tehničke odredbe na zahtjev Ministarstva.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Odluka o osnivanju Dječjeg vrtića „Vila Zvončica“ je javnim glasovanjem usvojena jednoglasno s 11 glasova ZA.

**TOČKA 5: Prijedlog Odluke o izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica**

Predsjednik otvara 5. točku dnevnog reda i daje riječ pročelnici.

Pročelnica navodi da je razlog donošenja izmjena i dopuna Odluke o koeficijentima taj što se nadopunila sistematizacija radnih mjesta u Pravilniku, dodalo se novo radno mjesto – viši referent za računovodstvene i administrativne poslove te da se planira zapošljavanje 1 osobe na tom radnom mjestu. Navodi da koeficijente za ostala radna mjesta nisu mijenjana, osim za radna mjesta voditelja projekta i asistenta projekta, koji su smanjeni zbog opsega posla i odgovorenosti tih poslova.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Odluka o izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica je javnim glasovanjem usvojena s 9 glasova ZA i 2 glasa PROTIV.

**TOČKA 6: Pavao Kljajić – zamolba**

Predsjednik otvara 6. točku dnevnog reda i daje riječ načelniku.

Načelnik objašnjava da je obitelji Kljajić iz Beravaca izgorio dio kuće. Navodi da je on pomogao obitelj Kljajić s 5.000,00 kn, a prije nekoliko godina je bila slična situacija kada je našoj mještanki izgorjela kuća, Vijeće joj je dalo 10.000,00 kn. Načelnik predlaže da se obitelji Kljajić dodijeli još 5.000,00 kn.

Vijećnik Matasović predlaže da se da još 10.000,00 kn.

Kako nema više pitanja i komentara, Predsjednik daje na glasanje Zaključak o dodjeli financijske pomoći u iznosu od 10.000,00 kn mještaninu Pavi Kljajiću.

Zaključak je javnim glasovanjem jednoglasno usvojen sa 11 glasova ZA.

**TOČKA 7: Suglasnost na promjenu poslovne banke**

Predsjednik otvara 7. točku dnevnog reda i daje riječ načelniku.

Načelnik navodi da je riječ o prelasku na Hrvatsku poštansku banku, što za Općinu znači da će zadržati u Općini na puno radno vrijeme poštu, koja će postati i poslovnica banke, povećat će se kvaliteta usluge.

Vijećnik Matasović pita postoje li kakvi penali od Slatinske banke zbog zatvaranja računa. Načelnik odgovara da će sigurno biti naknada za zatvaranje računa.

Vijećnik Antolović pita postoje li jasni uvjeti. Načelnik odgovara da će jasne uvjete dostaviti prije potpisivanja ugovora. Da je ova suglasnost da bi vidio hoće li nastaviti pregovore s HPB i da upozna Vijećnike s tim.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Suglasnost na promjenu poslovne banke je javnim glasovanjem jednoglasno usvojena sa 11 glasova ZA.

**TOČKA 8: Razno**

Predsjednik otvara 8. točku dnevnog reda i daje riječ načelniku.

Načelnik upoznaje Vijećnike s radovima koji se odvijaju u Općini - izgradnja ceste u ulici Gorjanci, kreće 2. faza rekonstrukcije Društvenog doma u Velikoj Kopanica, završena je 1. faza javne rasvjete u ulici Gorjanci, rade se radovi na projektu šumskih putova.

Navodi da je za projekt šumskih puteva dobiven predujam od 2.500.000,00 kn, međutim da je će biti potrebno još toliko novca da bi se projekt platio do kraja, a onda da se traži povrat sredstava. Razgovarao je s HPB o kratkoročnom kreditu da se završi taj projekt, trenutno ima novca u općinskom proračunu, ali možda će do kraja godine biti potreban taj kratkoročni kredit.

Navodi da sljedeći tjedan ima sastanak s gđom. Mičević sastanak oko raspisivanja natječaja za zakup poljoprivrednog zemljišta.

Vijećnik Matasović pita je li riješen prostor za dječji vrtić u Općini. Načelnik odgovara da još nije. Prvo je bilo rečeno da može biti zgrada u kojoj je sada igraonica, međutim ne može zato što je to stambeno-poslovna zgrada.

Vijećnik Šokčević navodi da je u razmatranju i stara škola u Velikoj Kopanici, samo ne zna u kojem je ona stanju.

Kako nema nikakvih danjih pitanja i komentara, Predsjednik zatvara sjednicu u 20:55 h.

 Zapisničarka Predsjednik Općinskog vijeća

 **Marija Lolić, mag.soc. Tomislav Jagić, mag.ing.silv.**